АКЦИОНИ ПЛАН

ЗА СПРОВОЂЕЊЕ СТРАТЕГИЈЕ РАЗВОЈА И ПОДРШКЕ ИНДУСТРИЈИ ИНФОРМАЦИОНИХ ТЕХНОЛОГИЈА

Акционим планом за спровођење Стратегије развоја и подршке индустрији информационих технологија утврђују се мере и/или активности за спровођење ове стратегије коју је Влада усвојила 8. марта 2013. године („Службени гласник РС” број 25/13).

Акциони план је усмерен на јачање ове индустрије и подстицању њеног раста и развоја. Јачање индустријске структуре у сектору информационих ои комуникационих технологија и њено ефикасније укључивање у савремене светске тржишне токове ће се остварити увођењем следећих мера:

* Подршка за ИТ предузетништво и стартап пројекте
* Пореске олакшице за софтверске компаније
* Подршка извозницима софтверских производа и решења
* Унапређење законског оквира
* Унапређење образовања
* Промотивна кампања.

Будући да ИТ индустрија захтева мања почетка улагања за излазак на светско тржиште, а да је њена профитабилност далеко већа, могуће је уз релативно мала улагања довести до успостављања и јачања технолошког стартап екосистема у Републици Србији, као и јачања ИТ кластера и технолошких инкубатора. Софтверске компаније, које улажу у истраживање и развој, производе софтверске производе и решења, или чак и извозе исте, потребно је помоћи у виду пореских олакшица, унапређења законског оквира, финансијских подстицаја, пружања информација или повезивањем са иностраним партнерима ради једноставнијег и успешнијег пословања које треба да резултира у повећаном обиму пословања и запошљавања.

Имајући у виду да информационе технологије већ неколико деценија бележе највеће стопе раста у светској економији и да је због тога број новостворених радних места у овој индустрији све већи, а узевши у обзир квалитетно техничко образовање које наша земља има у овој области, Република Србија има перспективу за интензиван развој ове индустрије и пробој на светско тржиште. Због тога је неопходно додатно унапредити образовање и обучити што већи број младих, али и других незапослених, лица за посао у ИТ струци, што се може остварити повећавањем уписних квота на ИТ смеровима високошколских установа, увођењем обавезног информатичког образовања у основним и средњим школама и одговарајућим курсевима за преквалификацију.

Спровођење акционог плана праћено је одговарајућом промотивном кампањом која има за циљ да подстакне младе да се окрену овој перспективној индустрији, како би Република Србија имала што већи број стручњака, а и да представе Републику Србију на међународним форумима како би се привукли страни инвеститори, који би те стручњаке и запослили.

|  |  |  |  |
| --- | --- | --- | --- |
| **Опис активности** | **Рок за реализацију** | **Одговорна институција** | **Партнери** |
| **1. ПОДРШКА ЗА ИТ ПРЕДУЗЕТНИШТВО И СТАРТАП ПРОЈЕКТЕ** | | | |
| **Циљ 1.1:** Успостављање и јачање технолошког стартап екосистема у Републици Србији | | | |
| *Активност 1.1.1*: Доношење Програма о распореду и коришћењу средстава за подстицање предузетништва у информационо-технолошкој делатности у 2013. години | мај 2013. | МФП | МСУТТ |
| *Активност 1.11*: Расписивање јавног позива за доделу финансијских подстицаја инвеститорима, који намеравају да уложе почетни капитал у стартап пројекте | јун 2013. | СИЕПА | МФП |
| *Активност 1.1.2*: Расписивање јавног конкурса за доделу средстава предвиђених за обуку и умрежавање ИТ предузетника | јун2013. | СИЕПА | МФП |
| **Циљ 1.2**: Јачање ИТ кластера и технолошких инкубатора | | | |
| *Активност 1.2.1*: Расписивање јавног позива за финансијску подршку технолошким инкубаторима и ИТ кластерима | септембар 2013. | МФП |  |
| *Активност 1.2.2*: Расписивање јавног конкурса за доделу простора у технолошким парковима под бенефицираним условима закупа за технолошке инкубаторе, заједничке радне просторе и ИТ кластере | Београд:  септембар 2013.  Ниш, Нови Сад:  до краја 2015. | МПН  МФП | МПН(ЈУП)  МФП |
| **2. ПОРЕСКЕ ОЛАКШИЦЕ ЗА СОФТВЕРСКЕ КОМПАНИЈЕ** | | | |
| **Циљ 2.1**: Пружање подршке предузећима која улажу у истраживање и развој | | | |
| *Активност 2.1*: Утврђивање предлога измена и допуна Закона о порезу на добит правних лица | јун 2013. | Влада  МФП |  |
| **Циљ 2.2**: Пружање подршке предузећима која производе софтверске производе и решења | | | |
| *Активност 2.2*: Утврђивање предлога измена и допуна прописа којима се уређују доприносиза обавезно социјално осигурање | јун 2013. | Влада  МФП |  |
| **3. ПОДРШКА ИЗВОЗНИЦИМА СОФТВЕРСКИХ ПРОИЗВОДА ИРЕШЕЊА** | | | |
| **Циљ 3.1**: Пружање подршке ИТ предузећима која извозе сопствене софтверске производе и решења | | | |
| *Активност 3.1*: Подршка у виду информација о иностраним ИТ тржиштима | до краја 2013. | МСУТТ | МСП |
| *Активност 3.2*: Организовање презентација домаћих софтверских производа и решења за економске саветнике у амбасадама држава ЗНД, Блиског Истока, Северне и Подсахарске Африке | до краја 2013. | МФП  МСУТТ | МСП  ИТ кластери |
| *Активност 3.3*: Увођење нових инструмената за финансирање и осигурање извоза, прилагођених ИТ индустрији | до краја 2013. | АОФИ | МФП |
| **4. УНАПРЕЂЕЊЕ ЗАКОНСКОГ ОКВИРА** | | | |
| **Циљ 4.1**: Стварање законских претпоставки за развој сервиса за електронска плаћања, размену електронских рачуноводствених исправа и електронску комуникацију грађана и привреде са државним органима | | | |
| *Активност 4.1*: Утврђивање предлога Закона о платним услугама | до краја 2013. | НБС | МФП |
| *Активност 4.2*: Утврђивање предлога Закона о рачуноводству | јун 2013. | Влада | МФП |
| *Активност 4.3*: Утврђивање предлога измена и допуна Закона о републичким административним таксама | до краја 2013. | Влада | МФП |
| *Активност 4.4*: Утврђивање предлога измена и допуна прописа којима би се поједноставило пословање предузетника и самозапослених | до краја 2013. | Влада | МФП |
| *Активност 4.5*: Одређивање пореских саветника за пружање одговора на све нејасноће у вези са пословањем у области ИТ | до краја 2013. | Пореска управа | МФП |
| *Активност 4.6*: Састављање листе приоритета и иницирање преговора са државама са којима Република Србија нема закључен споразум о избегавању двоструког опорезивања, ради закључивања таквих споразума | до краја 2015. | МФП | ИТ кластери |
| *Активност 4.7*: Измена Правилника о радио-опреми и телекомуникационој терминалној опреми, ради обезбеђивања поједностављене и убрзане процедуре за увоз прототипа, узорака, механичких и електронских делова, радио уређаја и сличних компоненти које се користе за истраживање и развој у обасти ИТ | до краја 2013. | МСУТТ | РАТЕЛ и други органи укључени у систем контроле квалитета |
| **5. УНАПРЕЂЕЊЕ ОБРАЗОВАЊА** | | | |
| **Циљ 5.1**: Повећање броја уписаних студената на факултете који образују потребне стручњаке и прилагођавање наставних програма како би се младима омогућило стицање употребљивих и актуелних ИТ знања и вештина | | | |
| *Активност 5.1*: Повећање уписних квота на ИТ смеровима високошколских установа чији је оснивач Република Србија | јун 2013. | МФП  МПН |  |
| *Активност 5.2*: Увођење обавезног информатичког образовања у програме свих основних и средњих школа у Србији и прилагођавање свих осталих предмета у смислу примене информатике или потребних предзнања за информатику | март 2015. | МПН | МСУТТ |
| *Активност 5.3*: Формирање савета за усклађивање са потребама привреде и унапређење образовања у области ИТ | до краја 2013. | МПН  МФП  МСУТТ | Представници ИТ индустрије |
| *Активност 5.4*: Стављање на располагање техничким факултетима, чији је оснивач држава, додатног простора и средстава за техничко опремање, као и осталих неопходних средстава, ради повећања броја студената на ИТ смеровима | до краја 2014. | Влада  МПН | Технички факултети чији је оснивач Република Србија |
| *Активност 5.5*: Анализа потреба за обукама незапослених лица са евиденције НСЗ према потребама тржишта рада у ИТ сектору и састављање плана обука | јун 2013. | МРЗСП  НСЗ | МСУТТ |
| **6. ПРОМОТИВНА КАМПАЊА** | | | |
| **Циљ 6.1**: Промоција нових мера подршке и српске ИТ индустрије | | | |
| *Активност 6.1*: Представљање Републике Србије и мера за подршку ИТ индустрији највећим светским мултинационалним компанијама, уз подршку оних које су већ присутне у нашој земљи | до краја 2013. | МФП | Представништва значајних светских ИТ компанија у Републици Србији и њихова пословна удружења |

**Коришћене скраћенице**

ИТ **–** информационе технологије

МФП – Министарство финансија и привреде

СИЕПА – Агенција за страна улагања и промоцију извоза

МПН – Министарство просвете, науке и технолошког развоја (Јединица за управљање пројектом)

МСУТТ – Министарство спољне и унутрашње трговине и телекомуницакија

МСП – Министарство спољних послова

АОФИ – Агенција за осигурање и финансирање извоза

НБС – Народна банка Србије

МРЗСП – Министарство рада, запошљавања и социјалне политике

НСЗ – Национална служба за запошљавање

На основу члана 43. став 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12– УС и 72/12), на предлог Министарства финансија и привреде,

Влада доноси

ЗАКЉУЧАК

1.Усваја се Акциони план за спровођење Стратегије развоја и подршке индустрији информационих технологија, који је саставни део овог закључка.

2. Овај закључак, ради реализације, доставити Министарству просвете, науке и технолошког развоја које ће један примерак доставити Јединици за управљање пројектима, Министарству спољне и унутрашње трговине и телекомуникација, Министарству рада, запошљавања и социјалне политике које ће један примерак доставити Националној служби за запошљавање, Министарству спољних послова, Министарству финансија и привреде које ће по један примерак доставити Агенцији за страна улагања и промоцију извоза, Пореској управи и Агенцији за осигурање и финансирање извоза.

05 Број

У Београду, 2013. године

ВЛАДА

ПРЕДСЕДНИК